O b e c  D U B O V A N Y

 

                                      Výročná správa 
                                   2009

  

Základná charakteristika obce

              Obec Dubovany je samostatný územný samosprávny celok Slovenskej republiky. Obec je právnickou osobou, ktorá za podmienok ustanovených zákonom, samostatne hospodári s vlastným majetkom a vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby obyvateľov.  

Identifikačné údaje
Názov: Obec Dubovany
Adresa pre poštový styk: Obecný úrad, Dubovany č. 200, 922 08
IČO: 00312479
DIČ: 2020530875
Právna forma: právnická osoba
Obec ako samostatný územný samosprávny a správny celok sa riadi zákonom č. 369/1990 Zb. o obecnom zriadení v znení neskorších zmien a doplnkov a Ústavou SR.

Geografické údaje
Celková rozloha obce: 1134 ha
Nadmorská výška: 154 – 164  m nad morom

Demografické údaje
Počet obyvateľov: 972 /k 31.12.2009/

História obce
Prvá písomná zmienka o obci pochádza z roku 1113
   Najstaršie archeologické nálezy k dejinám Dubovian pochádzajú z horizontu mladšej doby kamennej a patria pozostatkom sídliskových objektov najstaršej fázy kultúry s lineárnou keramikou, teda k obdobiu, kedy sa na území Slovenska prvýkrát objavujú z hliny vyrobené a vypálené nádoby, začína sa rozvíjať poľnohospodárstvo, remeslá a človek si stavia príbytky na otvorenom priestranstve. Nálezy tohto typu patria na Slovensku k dosiaľ málo preskúmaným. Archeologické výskumy potvrdili, že intravilán Dubovian bol nepretržite osídlený počas celého obdobia trvania doby bronzovej a v začiatkoch doby železnej (cca od r. 2200-600 pred n. l.). Z pohľadu stavu výskumu tohto časového úseku na Slovensku patria k zaujímavým a zriedkavým nálezy sídliskových objektov lužickej kultúry. V mladšej dobe bronzovej oblasť dnešných Dubovian patrila k územiu, kde sa zo severu posúvalo osídlenie lužickej kultúry a vytláčalo tak miestne kultúry. Z pohľadu archeologického výskumu vývoja osídlenia v mladšej a neskorej dobe bronzovej patria nálezy z Dubovian k jedným z mála dôležitých. Začiatkom nášho letopočtu osídlili dnešné Považie Germáni, ktorí v rokoch 20-50 n. l. vytvorili tzv. Vaniovo kráľovstvo a sídlili tu do konca 4. storočia. S týmto osídlením súvisia i nálezy dosiaľ neznámeho rozsiahleho germánskeho sídliska v intraviláne Dubovian, s početnými nálezmi miestnej aj importovanej keramiky. História priamych predkov dnešného slovenského národa - Slovanov - je v Dubovanoch doložená nálezmi pohrebiska (8.-9. stor.), z ktorého bolo dosiaľ preskúmaných 39 kostrových hrobov. Unikátnym javom je pochovávanie do výklenkových hrobov podmolového typu, ktorých bolo zistených 10. Medzi hrobmi pohrebiska sú pietne uložené i hroby koní, dosiaľ boli preskúmané tri. Z hrobov pochádza veľa nálezov, ktoré upresňujú najmä vzťah Avarov a Slovanov v období 8. storočia, ako i pôvod niektorých dosiaľ neobjasnených zvykov, predmetov a technologických zručností. 
   Nie je vylúčené, že slovanské osídlenie kontinuálne nadviazalo na začiatky dnešnej obce, doloženej historickými písomnými správami z tzv. Zoborskej listiny z roku 1113 pod názvom villa Lucinci (podľa zistenia doc. Dr. J. Lukačku, CSc. z FFUK, Bratislava). Pôvodne sa za najstaršiu písomnú zmienku považoval rok 1278, v ktorom sa obec uvádzala pod názvom Losonc. Bola sídlom nitrianskeho hradného služobníka Rolanda. V druhej polovici 14. stor. (1358, 1378) bola obec majetkom šťachtickej rodiny Leweovcov. Archeologickým výskumom sa zistili pozostatky studní, obilných jám ako i zahĺbených pivníc zhruba z 13. až 14. storočia, ktoré tvorili súčasť niekdajšej stredovekej obce Dubovany. Neskoršie sa obec rozdelila na dve časti. Horné Dubovany boli majetkom panstva Čachtice, Dolné Dubovany majetkom šľachtickej rodiny Očkajovcov. Dolné Dubovany, ktoré sú mladšie, vystupujú v roku 1532 pod názvom Kys Dwbowenka. Archeologickým výskumom sa v časti Horných Dubovian našli pozostatky technických objektov zatiaľ neznámeho účelu. 
   Z historických prameňov sa dozvedáme, že v roku 1600 bolo v Horných Dubovanoch 32 domov a v Dolných Dubovanoch 20 domov. V obci boli dvaja remeselníci – mlynári. V nádašdyovskej (Čachtickej ) časti obce v roku 1600 chovali poddaní 73 koní, 2 voly, 80 kráv, 129 oviec a 12 kôz. K zaujímavým archeologickým nálezom 17. storočia nepochybne patrí nález pozostatkov technického objektu, v ktorom sa vyrábali a vypaľovali kachlice do vykurovacích zariadení, obľúbených ešte v tomto storočí.
     V roku 1787 sa v Horných Dubovanoch uvádza 233 obyvateľov a 33 domov, v Dolných Dubovanoch 332 obyvateľov a 50 domov. V roku 1900 žilo v Horných Dubovanoch 345 obyvateľov a v Dolných Dubovanoch 433 obyvateľov. 
   Z dostupných prameňov nie je známy rok započatia výstavby miestneho Kostola sv. Michala archanjela, v obecných písomnostiach sa spomína len rok 1778, kedy sa začalo s jeho prestavbou, pričom staršia kostolná loď bola ponechaná v pôvodnom stave. Bočný oltár Najsvätejšej trojice pochádza z roku 1630, nad ním sa nachádza obraz Veronikin ručník. V súčasnosti je tento bočný oltár zreštaurovaný a nachádza sa v novom rímsko-katolíckom kostole v Piešťanoch. Okolo kostola sa rozprestiera cintorín, na ktorom sa zachovalo niekoľko kamenných krížov z 18. a 19. stor., vytvorených v štýle ľudového baroka.
   V rámci zvýšenia vzdelanosti začala v roku 1850 výstavba jednotriednej školy. Novšia história obce sa začína dvoma veľkými tragédiami. V lete roku 1908 vyčíňal v Dolných Dubovanoch požiar, ktorý si vyžiadal mnohé ľudské životy. Vyhorela takmer celá obec. Požiar v roku 1909 bol ešte ničivejší - obe obce úplne vyhoreli. 
   V roku 1905 sa v Dubovanoch narodil kňaz Ľudovít Žilka, ktorý bol v päťdesiatych rokoch minulého storočia prenasledovaný štátnou mocou. Zomrel v roku 1957 na následky neľudského zaobchádzania a šikanovania.
   Koniec prvej svetovej vojny bol pre občanov dňom slobody. Od roku 1943 nesie obec jednotný názov Dubovany. Stalo sa tak po zlúčení Horných a Dolných Dubovian. Útrapy druhej svetovej vojny sa skončili pre obyvateľov Dubovian 3. apríla 1945.
   V obecnej histórii je zachytených i viacero významných udalostí zo života obce. 
V roku 1929 vznikol dobrovoľný hasičský zbor a v roku 1931 bol založený dychový súbor Dubovanka. V roku 1949 bola založená telovýchovná jednota TJ Sokol Dubovany, v roku 1950 vznikol miestny národný výbor (prvým predsedom bol Rudolf Konček). Jednotné roľnícke družstvo bolo v obci od roku 1955 (prvým predsedom bol pán Strečanský - Čajo). 
V roku 1992 bola v Dubovnoch otvorená nová materská a základná škola.
Erb obce
Dubovany používali už od začiatku 18. stor. samostanté obecné pečate. V oválnej pečati Horných Dubovian, datovanej rokom 1701, je zobrazený lemeš obrátený hrotom dohora. V kruhopise pečate je nápis: LEVAR + DVUBOVAN + 1701. 
V pečati Dolných Dubovian, datovanej rokom 1710, je zobrazená Panna Mária s Ježiškom, obklopená šiestimi hviezdičkami. V kruhopise pečate je nápis:  
ALSCHO DUBOVANIENSIS SIGILVUM 1710. 
     Erb Dubovian navrhol Jozef Šimončič. Je kompromisom, a možno povedať výstižným, medzi vyobrazeniami na pečatiach oboch pôvodných obcí. Erb obce Dubovany tvorí modrý štít so strieborným lemešom obráteným hrotom dohora, obklopený šiestimi šesťcípymi zlatými hviezdami. 
Názvy, ktoré obec používala v minulosti: 
     Horné Dubovany - vila Lucinci (1113), Losonc (1278), Duub (1320), Dwb (1358), Dub (1378), Dubowe (1571), Dubowen (1576), Felső Dubová, Ober Dubowan a Horné Dubowany (1773), Felschő Dubowan (1786), Felso Dubován a Horné Dubowany (1808), Felsődubován (1863-1907), Felsődubovány (1913), Horné Dubovany (1920-1944), Dubovany (1943);
     Dolné Dubovany - Kys Dwbowenka (1532), Dwbowenka (1576), Also Dubovan, Unter Dubowan a Dolné Dubowany (1773), Alschó Dubowan (1786), Alsó Dubován a Dolné Dubowany (1808), Alsódubován (1863-1907), Alsódubovány (1913), Dolné Dubovany (1920-1944), Dubovany 1943
   
Symboly obce
Erb obce
Vlajka obce
Pečať obce

Základné orgány obce
Obecné zastupiteľstvo 
Starosta obce
Obecné zastupiteľstvo obce Dubovany je zastupiteľský zbor zložený zo 7 poslancov zvolených v priamych voľbách, ktoré sa konali 2. decembra 2006 na obdobie 4 rokov.

Starostka obce -  Jozef Marko

Hlavný kontrolór obce – Lucia Strečanská

Zvolení poslanci:

1/  Zuzana Dovičicová
2/  Peter Prvý
3/  Mgr. Andrej Janech 
4/  Ján Janošík   
5/  Drahomír Letko
6/  Miloš Šimák  
7/  Erika Lányiová

Komisie pri OZ:

komisia mandátová, návrhová a volebná
komisia kultúry, školstva a športu    
komisia výstavby a financií      
komisia na ochranu verejného poriadku a sociálnych vecí

Obecný úrad

Je výkonným orgánom obecného zastupiteľstva a starostu obce, zabezpečuje organizačné a administratívne veci.

Zamestnanci obecného úradu:
Katarína Strečanská – sekretariát, evidencia obyvateľov, správa daní a poplatkov,  zabezpečenie činnosti podateľne, správa poplatkov na úrovni obce
Daniela Žilková – ekonomika, účtovníctvo,  majetok obce, finančná účtareň, vedenie evidencie obyvateľstva, 
Jozef Líška  – prevádzkový pracovník, kurič, správa COO

Rozpočtové organizácie

Základná škola  s materskou školou Dubovany

Stručné vyhodnotenie činnosti obce za rok 2009

     Obec v roku 2009 zamerala svoje úsilie predovšetkým na prípravu projektov pre získanie
 finančných zdrojov z eurofondov, a to na rekonštrukciu verejného osvetlenia, rekonštrukciu obecného úradu, na výstavbu 6 bytových jednotiek a na dobudovanie kanalizácie v celej obci.  Obec tiež zabezpečovala bežné funkcie a služby pre občanov, ako verejné osvetlenie, kosenie verejných priestranstiev a cintorína, opravu budov, ktoré spravuje a pod. V oblasti kultúry boli zorganizované tradičné podujatia, ktoré už majú v obci svoju obľubu ako vítanie nového roka, detský maškarný ples, deň matiek, stavanie a stŕhanie mája, športové podujatie malotriednych základných škôl – Sito pre talenty, akcia pre deti – Hurá na prázdniny, výstava ovocia a zeleniny, vianočné trhy ZŠ s MŠ , detské podujatie – vítanie Mikuláša,  posedenie s dôchodcami, a mnohé ďalšie. Obec tiež poskytla finančné prostriedky na činnosť záujmových organizácií, podporila šport, najmä futbal. V sociálnej oblasti naďalej zabezpečovala opatrovateľskú službu. Obec vlastní 12 nájomných bytov a rieši s tým súvisiace problémy.

Financovanie obce, majetok obce, rozpočet obce

Obec Dubovany prešla na novú metodiku účtovania, a to akruálne účtovníctvo.

                                            Informácie o výnosoch a nákladoch
                
Druh výnosov	Popis /číslo účtu a názov/ 	Suma v €	
Tržby za vlastné výkony  a tovar	602 – Tržby z predaja služieb	39 855	
			
Zmena stavu vnútroorganizačných zásob 			
Aktivácia 			
			
Daňové a colné výnosy a výnosy z poplatkov	632 – Daňové výnosy samosprávy	321 528	
	633 – Výnosy z poplatkov 	13 379	
Ostatné výnosy	641 – Tržby z predaja DHM a DNHM	1 161	
	642 – Trzžby za predaja materiálu	0	
	645 – Ost.pokuty, penále	0	
	648 – Ost.výnosy z prev.čin.	19 158	
Zúčtovanie rezerv  a opravných položiek 	652 – Zúčtovanie zákonných rezerv	2 950 	
z prevádzkovej a finančnej činnosti a zúčtovanie 			
časového rozlíšenia			
Finančné výnosy	662 – Úroky	31	
	668 – Ostatné finančné výnosy	0	
			
Mimoriadne výnosy 	                      	0 	
			
Výnosy z transferov a rozpočtových príjmov 	693 – Výnosy zo ŠR a od iných subj. VS	25 144	
	699 – Výnosy z odv.rozp. príjmov	1 604	
Spolu		424 810	

Druh nákladov	Popis /číslo účtu a názov/ 	Suma v € 	
Spotrebované nákupy	501 – Spotreba materiálu 	24 299	
	502 – Spotreba energie	17 677	
	                                    	 	
Služby 	511 – Opravy a udržiavanie	2 730	
	512 – Cestovné	190	
	513 – Náklady na reprezentáciu 	2 337	
	518 – Ostatné služby 	44 514	
Osobné náklady	521 – Mzdové náklady 	62 738	
	524 – Zákonné sociálne poistenie	18 262	
	525 – Ostatné soc.poistenie	390	
	527 – Zákonné sociálne náklady	3 255	
			
Dane a poplatky 	538 – Ostatné dane a poplatky	66	
			
Ostatné náklady na prevádzkovú činnosť	541 – ZC predaného DNM a DHM	4 739 	
	548 – Ostatné náklady na prevádz. činnosť	1 496	
			
Odpisy, rezervy a opravné položky 	551 – Odpisy DHM a DNM	75 065	
z prevádzkovej a finančnej činnosti a zúčtovanie 	553 – Tvorba rezerv	4 402	
časového rozlíšenia  			
			
Finančné náklady 	562 - Úroky	12 553	
	568 – Ostatné finančné náklady	2 858	
Mimoriadne náklady 	578 – Ostatné mimoriadne náklady	0	
			
Náklady na transfery a náklady z odvodu príjmov 	584 – Nákl. na transfer z rozp. obce do RO	64 148	
	585 – Nákl. na transfer z VUC	475	
	586 – Nákl.na transfer z rozp.ost.mimo VS	8 089	
			
Spolu		350 283	

Obec zabezpečuje svoje potreby z vlastných príjmov, z príjmov zo ŠR, dotácií a iných zdrojov a pracuje na základe schváleného rozpočtu obecným zastupiteľstvom. 
Rozpočet na rok 2009 bol schválený obecným zastupiteľstvom dňa 16.12.2008 uznesením 
č.64/XII/2008 a upravovaný  dňa 14.12.2009 uznesením č.55/XII/2009.

                                           Príjmy a výdavky
 
                                               Rozpočet                      Skutočnosť                  Plnenie
Príjmy:  v €
Obec                                             687 564,-                     408 834,19                  59,46 %
ZŠ s MŠ Dubovany                           0                                  0
                                                      ----------------------------------------------------------------------
Spolu:                                           687 564,-                    408 834,19
                 
Výdavky:
Obec                                                608 996,-                  303 837,30                    57,30 % 
ZŠ s MŠ  Dubovany                         78 568,-                      90 168,81
                                                      ----------------------------------------------------------------------
Spolu:                                              687 564,-                   394 006,11               

Rozdiel príjmov a výdavkov                                          +  14 828,08

   

                                        Výsledok hospodárenia za rok 2009

                                                  Príjmy                Výdavky                     
                       
Bežný rozpočet              407 673,19            197 957,74       +  209 715,45
ZŠ                                             0                    90 168,81        -    90 168,81
                                       –––––––––––––––––––––––––––––––––––––-–––––-–-
                                        407 673,19           288 126,55         +  119 546,64

Kapitálový rozpočet            1 161,-              73 534,48         -    72 373,48

Výsledok hospodárenia                                                         + 47 173,16
                                                             
Finančné operácie                     0                     32 345,08        - 32 345,08
                                                                                                -------------------
                                                                                                +  14 828,08

 Prehľad o pohybe dlhodobého hmotného majetku /v €/
a)	OBSTARÁVACIA CENA
Názov	Účet	Riadok
súvahy	OC 
 k 31.12.2008	Prírastky
+	Úbytky
-	Presuny
+ / -	OC
k 31.12.2009	
Pozemky	031	012	98 454	997	4 739 	-	94 712	
Umelecké diela a zbierky	032	013	0	2 224	0		2 224	
Predmety z drahých kovov	033	014						
Stavby	021	015	1 024 772	     	0    	0	1 426 740	
Samostatné hnuteľné veci a súbory hnut. vecí	022	016	14 692	405	0	0	15 097	
Dopravné prostriedky	023	017	15 161	0	0	0	15 161	
Pestovateľské celky trvalých porastov	025	018						
Základné stádo a ťažné zvieratá	026	019						
Drobný DHM	028	020	14 794	0	0	0	14 794	
Ostatný DHM	029	021	3 954	0	0	0	3 954	
Spolu			1 573  795	3 626	4 739	0	1 572 682	

b)	OPRÁVKY A OPRAVNÉ POLOŽKY
Názov	Účty	Riadok
súvahy	Oprávky, OP 
k 31.12.2008	Prírastky
+	Úbytky
-	Presuny
+ / -	Oprávky,OP k 31.12.2009	
OP k pozemkom	092	012						
OP k umeleckým dielam a zbierkam	092	013						
OP k predmetom z drahých kovov	092	014						
Oprávky a OP k stavbám	081
092	015	401 978	 70 480 	 -   	- 	472 458	
Oprávky a OP k samostatným hnuteľným veciam a súb.hn.v.	082
092	016	 13 643	397	-	-	14 040	
Oprávky a OP k dopravným  prostriedkom 	083
092	017	2 267	3 522	   0	0	5 779	
Oprávky a OP k pestovateľs. celkom trvalých porastov	085
092	018						
Oprávky a OP k základnému stádu a ťažným zvieratám	086
092	019						
Oprávky a OP k drobnému DHM	088
092	020	13 377	267	-	-	13 644	
Oprávky a OP k ostatnému DHM	089
092	021	2 025	370	-	-	2 395	
Spolu			 433 280	75 036	0  	0	508 316	

c)	ZOSTATKOVÁ HODNOTA 
Názov	Účty	Riadok
súvahy	Zostatková hodnota
 k 31.12.2008	Zostatková hodnota k 31.12.2009	
ZH pozemkov	/031/ - /092/	012	98 454	94 712	
ZH umeleckých diel a zbierok	/032/ - /092/	013		2 224	
ZH predmetov z drahých kovov	/033/ - /092/	014			
ZH stavieb	/021/ - /081+092/	015	1 024 772	954 282	
ZH samostatných hnuteľných veci a súborov hnuteľných. vecí	/022/ - /082+092/	016	   1 063	1 057	
ZH dopravných prostriedkov	/023/ - /083+092/	017	12 910  	9 382	
ZH pestovateľských celkov trvalých porastov	/025/ - /085+092/	018			
ZH základného stáda a ťažných zvierat 	/026/ - /086+092/	019			
ZH drobného DHM	/028/ - /088+092/	020	1 402	1 150	
ZH ostatného DHM	/029/ - /089+092/	021	1 943	1 559	
Spolu			1 140 544	1 064 366	

 Prehľad o pohybe obstarania dlhodobého majetku /v €/
a)	OBSTARANIE DLHODOBÉHO MAJETKU
Názov	Účty	Riadok
súvahy	KZ 
k 31.12.2008	Prírastky
+	Úbytky
-	Presuny
+ / -	KZ k 31.12.2009	
Obstaranie DNM 	041	009	1 129	5 333	0	0	6 462	
Obstaranie DHM	042	022	251 991     	167 329	0  	0	419 320	
Obstaranie DFM	043	032	1 162	0	0	0	1 162	
Spolu			254 282  	172 662	0  	0	426 944	

     Z hľadiska budúcich cieľov Obec Dubovany aj naďalej bude prostredníctvom svojich orgánov  plniť hlavne samosprávne funkcie, na ktoré bola zriadená a prenesené úlohy štátnej správy, tak ako je stanovené zákonom. V roku 2010 bude obec zabezpečovať realizáciu stavieb, na ktoré v roku 2009 požiada finančné prostriedky z európskych fondov, a to na rekonštrukciu budovy obecného úradu, rekonštrukciu verejného osvetlenia a na dobudovanie obecnej kanalizácie. Zo ŠFRB obec požiadala o finačnú čiastku na prestavbu, prístavbu a nadstavbu nájomných bytov. 
     Všetky zmeny, ktoré bude obec v budúcnosti realizovať, budú mať jediný cieľ, a to zvýšenie starostlivosti o všestranný rozvoj územia obce a potreby jej obyvateľov. 
      Táto výročná správa je vyhotovená za obdobie od 1.1.2009 do 31.12.2009. Účtovná závierka obce spolu so ZŠ bola odovzdaná metodičke pre účtovníctvo na Daňovom úrade v Trnave v písomnej i elektronickej forme v termíne stanovenom v zákone. Po ukončení účtovného obdobia nenastali žiadne udalosti osobitného významu, ktoré by bolo potrebné uviesť v tejto výročnej správe.
V Dubovanoch 20.5.2010

                                                                                                                Jozef  Marko
                                                                                                                starosta obce

Vypracovala: Žilková Daniela